b"\n_START_ARTICLE_\nS\xc3\xb2rab\n_START_SECTION_\nDialectes\n_START_PARAGRAPH_\nEs distingeixen dos dialectes principals: l'alt s\xc3\xb2rab al voltant de l'enclavament de Bautzen/Budy\xc5\xa1in amb uns 55.000 parlants i el baix s\xc3\xb2rab entorn de la ciutat de Cottbus/Cho\xc5\x9bebuz amb uns 15.000 parlants. De fet, Ethnologue i l'ISO les consideran lleng\xc3\xbces distintes amb codis diferents per a l'alt s\xc3\xb2rab hsb (davants WEN) i el baix s\xc3\xb2rab dsb (davants WEE)._NEWLINE_El dos grans blocs dialectals s\xc3\xb3n situats al sud del territori propi (alt s\xc3\xb2rab) i al nord (baix s\xc3\xb2rab), separats per una franja de parlar de transici\xc3\xb3. L'\xc3\xa0rea del baix s\xc3\xb2rab \xc3\xa9s travessada per la zona de parla alemanya que divideix el domini s\xc3\xb2rab. La manca d'un centre urb\xc3\xa0 aglutinador i el fraccionament pol\xc3\xadtic han estat la causa de la consolidaci\xc3\xb3 de dos est\xc3\xa0ndards diferents, tamb\xc3\xa9 anomenats alt s\xc3\xb2rab i baix s\xc3\xb2rab, que no es corresponen exactament amb els dialectes del mateix nom. Aix\xc3\xad, ambd\xc3\xb3s dialectes posseeixen un est\xc3\xa0ndard escrit i literatura pr\xc3\xb2pia. L'alt s\xc3\xb2rab s'assembla al txec, i el b\xc3\xa0ix s\xc3\xb2rab al polon\xc3\xa8s. Les importants difer\xc3\xa8ncies entre totes dues formes est\xc3\xa0ndard fan dubtar de la unitat ling\xc3\xbc\xc3\xadstica soraba, per\xc3\xb2 els s\xc3\xb2rabs, que s'anomenen ells mateixos serbski, les consideren variants d'un sol idioma."